open-index/open-wikipedia-markdown huggingface dataset:
Peder Colbjørnsen

**Peder Colbjørnsen** () var ein norsk handelsmann, militær og krigshelt.

## Bakgrunn og familie
Peder Colbjørnsen var son av presten Colbjørn Torstensen Arneberg og Catharina Kjeldsdatter Stub. Han vart i oktober 1720 gift i Arendal med Hilleborg Dund (eller Duns). Ekteskapet vart formelt oppløyst 1733, og han hadde levt fråskild frå hustrua si frå 1729. Peder Colbjørnsen var bror av krigshelten Hans Colbjørnsen, halvbror av nasjonalheltinna Anna Colbjørnsdatter, dotterson av krigarpresten Kjeld Stub og nevø av assessor og president i Christiania Niels Kjeldsen Stub.

## Handel i Fredrikshald
Peder Colbjørnsen etablerte seg som handelsmann i Fredrikshald tidleg på 1700-talet, der morbroren hans Niels Stub allereie hadde store landeigedomar. Colbjørnsen dreiv truleg eit handelssamarbeid med broren sin Hans Colbjørnsen, og handla for det meste innanfor trelast. Han arva etter morbroren Niels Stub i 1721 omfattande landeigedomar i området omkring Fredrikshald. Brørne dreiv omfattande handel i Sverige, og hadde god kjennskap til aktuelle hendingar der.

## Felttoget il Karl XII i 1716-18
Våren 1716 invaderte Karl XII og troppane hans Noreg. Brørne Colbjørnsen var sterkt delaktige i forsvaret av Fredrikshald. 20. mars 1716 vart eit kompani av frivillige oppretta av borgarar av Fredrikshald og bønder frå Tistedalen, og Peder Colbjørnsen var leiar for dette.

Brørne Colbjørnsen deltok i skipinga av eit frikompani, oppføring av batteri omkring Fredrikshald og vern av borgarane til byen. Då dei svenske styrkane var i ferd med å få eit militært overtak i byen, lét brørne sine tenarar stikke husa deira i brann. Dermed brann byen ned, og svenskane tapte overtaket sitt og måtte forlate byen. Dei tok likevel brørne Colbjørnsen til fange.

Frå denne episoden henta Bjørnstjerne Bjørnson inspirasjonen til desse linjene i Noregs nasjonalsong:

*«Thi vi heller byen brente enn det kom til fall.*
*Husker bare hva som hente ned på Fredrikshald.»*

Brørne deltok òg i forsvaret av Fredrikshald ved det svenske åtaket i 1718.

Peder Colbjørnsen vart ved besøket til Christian VI i Fredrikshald i 1733 utnemnd til oberstløytnant av infanteriet.

Det vart i 1850-åra reist ei minnestøtte for brørne Colbjørnsen i Fredrikshald. Peder Colbjørnsen fekk dessutan i 1878 ei gate kalla opp etter seg i byen. Han er ein av fire personar som er gravlagt i kjellaren til Immanuels kyrkje.

## Kjelder

**Denne artikkelen bygger på «[[:nb:Peder Colbjørnsen|Peder Colbjørnsen]]» frå ,  den 15. desember 2010.* 
*** oppgav desse kjeldene:*
** Dansk biografisk Lexikon https://runeberg.org/dbl/4/0042.html
** http://www.frhald.no/Gater/Peder%20Colbj%F8rnsens%20gate.htm
Åkersberga

**Åkersberga** er ein svensk by i Stockholms län i landskapet Uppland. Åkersberga er administrasjonssenter for Österåkers kommun og i 2005 hadde byen 26 727 innbyggjarar.

## Bakgrunnsstoff
*Österåkers kommunes nettsted
Upplands Väsby

**Upplands Väsby** er ein svensk by i Stockholms län i landskapet Uppland. Åkersberga er administrasjonssenter for Upplands Väsby kommune og i 2007 hadde byen 37&nbsp;932 innbyggjarar. Tettstaden heitte tidlegare «Upplands-Väsby» men bindestreken har blitt vedteke fjerna i seinare tid.

## Bakgrunnsstoff
*Upplands Väsbys kommunes nettsted
Erling Krogh

**Erling Krogh** () i Oslo) var ein norsk operasongar (tenor). 

## Biografi
Krogh vart fødd i Kristiania. Han gjekk på Kristiania Katedralskole til 1905, deretter på Den Kongelige Kunst- og Haandverkskole frå 1905 til 1909. I denne tida, frå 1905 til 1915, arbeidd han som gullsmed.  Parallelt studerte han song med Ellen Schytte-Jacobsen. I 1915 drog han til København og Paris for å studere med Peter Cornelius. Seinare studerte han òg Jean de Reszke i Nice 1921. 

Debuten som tenor hadde han i 1915, og frå 1918 var han knytt til Opera Comique i tre år. Så leida han Norsk Operaselskap frå 1922 til 1923, og deretter etablerte han sitt eige operaselskap som han dreiv eit år. Men etter kvart vart det mykje reising og han var solist ved Nordisk Musikkfest i Helsingfors 1932, Oslo 1936 og København 1938. Etter 1936 virka han òg som songpedagog i Oslo. 

Frå den første plateinnspelinga han gjorde i 1916 varte karrieren hans som plateartist i 40 år. Repertoaret var allsidig, klassiske songar, arbeidarsongar, julesongar. På slutten av karrieren heldt han òg ei rekke kyrkjekonserter. 

## Roller
I løpet av karrieren medverka Krogh i over 30 operaer og operetter. Hans yndlingskomponist var Richard Wagner, men han song òg i operaer av andre komponistar. Han gjesta Berlin Staatsoper, Det kongelige teater i København og Stockholmsoperaen. Mellom hans viktigaste roller var 
*Eleazar i Jødinna (Fromental Halévy), 
*Bajazzo (Ruggero Leoncavallo), 
*Samson i Samson og Dalila (Camille Saint-Saëns), 
*Lohengrin (Richard Wagner), 
*Tannhäuser (Wagner), 
*Othello (Giuseppe Verdi), 
*Don José i Carmen (Georges Bizet).  

Konsertturneane hans gjekk til Noreg, Sverige, Danmark, Island, Tyskland, Frankrike, Spania og USA. Han var òg med i filmen *[[Madame besøker Oslo]]* og song ofte til stumfilmframsyningar i Oslo. 
 
## Heider
I 1960 fekk Krogh Kongens fortjenstmedalje i gull. Han var æresmedlem i Oslo Håndverker Sangforening frå 1957 og i 1963 vart han tildelt Statens faste stipendium til fortente kunstnarar. Erling Kroghs sangerlegat vart delt ut av Den norske opera til minne om han. 

## Kjelder

**Denne artikkelen bygger på «[[:nb:Erling Krogh|Erling Krogh]]» frå ,  den 22. desember 2010.*  
----
* Hvem er Hvem 1938 side 301
* Erling Krogh i Norsk biografisk leksikon
* Erling Krogh på mic.no
Tumba

**Tumba** er ein svensk tettstad i Stockholms län i landskapet Uppland. Tumba er administrasjonssenter for Botkyrka kommune og i 2005 hadde tettstaden 35 311 innbyggjarar  (21&nbsp;140 i Botkyrka kommun og 14&nbsp;171 i Salems kommun).

## Bakgrunnsstoff
Handen

**Handen** er ein svensk tettstad (del av Stockholm) i Stockholms län i Södermanland. Handen er administrasjonssenter for Haninge kommun og i 2003 hadde byen 11 524 innbyggjarar.

Symjaren Sarah Sjöström er fødd i Handen. 

## Bakgrunnsstoff
*Haninge kommunes nettsted
Protektoratet Aden

**Aden** var eit tidlegare britisk protektorat og kronkoloni i det sørvestlege Arabia. Protektoratet omfatta kronkolonien Aden og ein dei sjeikdømmer, sultanat, emirat m.m. i kystlandet mellom Bab-el-Mandebsundet i vest og Oman i aust, mellom anna heile Hadramut. Området vart i november 1967 proklamert som Folkerepublikken Sør-Yemen.

## Kjelder
Makaronisk dikting

**Makaronisk dikting** er ei form for poesi som blandar to språk, til dømes latin og eit folkespråk. Teknikken kan brukast for å oppnå ein komisk eller parodisk verknad, men finst også i alvorlege verk som hymner. Makaronisk dikting kan bruka latinske ord eller endingar sett saman med det andre språket. Språkblandinga kan ha som mål å skapa humor eller brukast som eit lyrisk verkemiddel.

Makaronisk dikting har utgangspunkt i mellomalderpreiker på latin og lokale talespråk. Fleire dikt frå mellomalderen er makaroniske, til dømes dikt i Carmina Burana-samlinga og salmen «In dulce jubilo», som er blitt kjend som julesongen «Eg synger jolekvad».

Den humoristiske sjangeren byrja i Italia på slutten av 1400-talet med diktet *Macaronea* (*Carmen maccaronicum*) av Tifo Odasi, truleg namngjeve etter bondekosten med pasta eller makaroni. Den mest berømte av etterfølgjarane hans i Italia er Teofilo Folengo. I England finn vi John Skelton, i Skottland William Drummond og i Tyskland loppeheltediktet *Die Flohiade* ('Flohiaden'). Rabelais og Molière har òg nytta metoden. 

Nyare dikting som er blitt kalla makaronisk er dikt som inneheld fleire linjer på framande språk, som *The Waste Land* av T.S. Eliot eller *Cantos* av Ezra Pound.

## Døme
I Norden finst fleire utgåver av eit dikt som byrjar med «Gingimus in gadibus» eller «gatis», 'lat oss gå i gata' på tøyselatin.

Makaranisk dikting er spesielt vanleg i tospråklege kulturar. Frå Irland og Skotland finst det mange tradisjonelle songar med vers som vekslar mellom gælisk og engelsk.  Eit døme:

When I came down to Glasgow first,
a-mach air Tìr nan Gall.
I was like a man adrift,
air iomrall 's doll air chall.

## Bakgrunnsstoff
*Friedrich Wilhelm Genthe, *[http://books.google.co.uk/books?id=VHsrAAAAYAAJ&dq=macaronischen&pg=PR5#v=onepage&q&f=false Geschichte der macaronischen poesie: und sammlung ihrer vorzüglichsten denkmale]* (1829)

## Kjelder


**[[Nordisk familjebok]]* (1886), «Makaronisk poesi»
**Sunnanfari* (1897) «Maccarónskur skáldskapur»
*
Osasco

**Osasco** er ein by i delstaten São Paulo i Sør-Brasil.

### Klima
Klimaet i Osasco  vert rekna som subtropisk eller høgtliggjande tropisk klima.

## Kjelder

## Litteratur
* SANAZAR, Hirant. *Osasco - Sua história, sua gente*: Osasco, ed. do autor, 2003.
* FAVARÃO, Mazé (apres.). *Osasco conta sua história através dos bairros*: Osasco, Secretaria de Educação, 2007.
* METROVICHE, Eduardo (org.). *Osasco - Um século de fotografia*: Osasco, Maxprint Editora, 2007.

## Bakgrunnsstoff

*
Yoshikatsu Kawaguchi

**Yoshikatsu Kawaguchi** () er ein japansk fotballspelar. Han spelte m.a. på det japanske landslaget under fotball-VM 2010 i Sør-Afrika.

## Bakgrunnsstoff
*
Ole Christian Andersen Nøstvig

**Ole Christian Andersen Nøstvig** () var ein norsk gardbrukar og stortingsmann frå Velfjord i Nordland.

Far hans var gardbrukar i Velfjord. Sjølv tok han over farsgarden i 1804 og dreiv denne i lang tid. I 1838 vart han vald inn i det fyrste heradsstyret og var ordførar i fleire år. Også fleire år som forlikskommissær og valmann.

Nøstvig representerte Nordlands amt på Stortinget 1830-37 og 1842-45. Til Stortinget 1827 og 1828 var han 1. varamann, og møtte på omframstortinget 1828 frå 3. juni. Både i 1830, -33, -36, -42- og -45 var han medlem av kyrkjekomiteen, på omframstortinget 1836-37 av kyrkjekomite nr 2. Elles var han 1830 og -33 medlem av matrikkelkomiteen, 1833 av komiteen om tiend i Finmarken, 1836, 1836-37 og 1845 av valkomiteen samt medlem av Lagtinget 1836, 1836-37, 1842 og 1845. I 1836 var han medlem av riksretten mot Severin Løvenskiold.

Han døydde på garden sin Velfjord i 1852 «af langvarig Sygdom».

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Nils Isaksson Kulstad

**Nils Isaksson Kulstad** () var ein norsk gardbrukar, fiskar, lensmann og stortingsmann frå Vefsn i Nordland. Han var farfar til Nils M. Kulstad.

Faren var leiglending på garden Kulstad. Han tok over bygslet av garden etter far sin, og dreiv denne. I 1863 kjøpte han garden og dreiv han til ein son tok over. Han dreiv også fiske og var 1841-57 lensmann i Vefsn. Elles var han medlem av heradsstyret i mange år og av forlikskommisjonen.

Kulstad var 3. representant frå Nordlands amt på Stortinget både i 1839 og i 1842. I 1839 medlem av næringskomite nr 1, 1842 av justiskomiteen.

Han døydde på garden sin, Jomfruremma i Vefsn, i 1875.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Martinus Henriksson Heggelund

**Martinus Bertinus Henriksson Heggelund** () var ein norsk gardbrukar og handelsmann frå Hadsel i Nordland.

Faren var gardbrukar og handelsmann på Steilo i Hadsel. Sonen tok over farsgarden i 1854 og deltok som handelsmann i lofotfisket i fleire år. Han var ordførar i Hadsel i mange år og elles forlikskommissær.

Heggelund representerte Nordlands amt på Stortinget 1868-69 og 1871-73. Han var medlem av næringskomite nr 1 og 1872-73 også av Lagtinget.

Han døydde på garden sin i 1874.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Arnt Kristoffersson Seljelid

**Arnt Kristoffersen Seljelid** () var ein norsk fiskar, gardbrukar, ordførar og stortingsmann frå Mo på Helgeland.

Han var frå Dalsgrenda i Mo, far hans var gardbrukar. I yngre år var han fiskar, frå 1859 var han gardbrukar på Seljelid i Hemnes. Fram til 1874 var han leiglending, sidan var han sjølveigar. Han var medlem av heradsstyret i Hemnes frå 1863, ordførar frå 1869 til han døydde.
 
Seljelid var stortingsmann for Nordlands amt 1871-79. Den fyrste perioden, 1871-73, var han medlem av næringskomite nr 1, dei to neste periodane av gasje- og pensjonskomiteen, medlem av Lagtinget i 1879. Han vart vald for ein ny stortingsperiode, 1880-82, men døydde heime på garden sin i Hemnes før tinget vart opna.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Hansson Skogshavn

**Ole Petter Hansson Skogshavn** () var ein norsk gardbrukar og stortingsmann frå Dyrøy i Troms.

Skogshavn var son av ein gardbrukar og fiskar. Han tok i si tid over farsgarden Skogshavn og dreiv denne. Han kom i 1838 med i det fyrste heradsstyret i Dyrøy, der han var medlem til 1848. I tillegg var han med i forlikskommisjonen og fleire gongar valmann.

Skogshavn representerte Finmarkens amt, ein felles krins for Troms og Finnmark, på Stortinget 1836-39. Både i 1836 og på omframstortinget 1836-37 var han medlem av næringskomiteen, i 1839 var med i næringskomite nr 2.

Han døydde på garden sin i Dyrøy i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Peder Andersen

**Peder Andersen** () var ein norsk lærar, gardbrukar, emissær og stortingsmann frå Bardu i Troms.

Andersen var son av ein gardbrukar i Bardu. Han gjekk aldri på skule i barneåra, lesing og rekning lærde han seg heime. Dei fyrste øvingane i skriving og rekning skal ha foregått med kol på høvla trestykke. Han vart lærar og frå 1847 gardbrukar på Moen i Bardu.

Andersen var den fyrste ordføraren i Bardu og elles med i forlikskommisjonen. Om vintrane reiste han fleire år som emissær for indremisjonen og for heidningmisjonen. Nokre vintrar under lofotfisket var han styrar av forsamlingshuset på Kalle i Lofoten.

Både for 1868-69 og 1871-73 var han 2. representant frå Tromsø amt på Stortinget. Heile tida var han medlem av budsjettkomiteen. Andersen døydde i 1873 under stortingsopphaldet i Christiania.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Morten Olsson Lundberg

**Morten Olsson Lundberg** () var ein norsk lærar, gardbrukar, ordførar og stortingsmann frå Bardu i Troms.

Lundberg var son av ein gardbrukar i Bardu. Sjølv gjekk han seminaret i Tromsø, der han tok eksamen i 1858. Dei neste 24 åra, fram til 1882, var han lærar i Bardu. I 1866 gifta han seg til ein gard i bygda, så han var gardbrukar òg. År 1882 vart han tilsett som lærar og kyrkjesongar i Bodin i Nordland.

Lundberg var ordførar 1873-82 i Bardu og 1884-89 i Bodin. Han hadde elles andre kommunale verv både i Bardu og seinare i Bodin.

Lundberg var stortingsmann frå Tromsø amt frå 1874-79. I begge dei to stortingsperiodane var han medlem av budsjettkomiteen.
  
Han døydde i Bodin i 1889.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Henning Olsen

**Henning Martinius Olsen** () var ein norsk fiskar, gardbrukar og stortingsmann frå Ibestad i Troms. Ole Hansson Skog var far hans.

Olsen var 1856-57 roar for tollaren i Vadsø distrikt. Han dreiv fiske på Finnmarka og i Lofoten som høvedsmann og var gardbrukar på farsgarden. Frå 1863 til han døydde var han medlem av heradsstyret i Ibestad, ei tid som varaordførar. Elles forlikskommissær i mange år. Frå 1871 var han styreformann i den lokale sparebanken.

Han var 2. representant for Tromsø amt på Stortinget 1880-82, der han var medlem av næringskomite nr 1. Olsen døydde i Christiania våren 1881, midt under stortingsopphaldet.

## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914
Vandalisk

**Vandalsk** var eit germansk språk som truleg var nært i slekt med gotisk. Vandalane busette seg i det sørlege Spania i følgje med andre germanske og ikkje-germanske folk (visigotarar, alanar og fleire), før dei flytta til Nord-Afrika, til området kring Kartago, i 429.

Ein veit svært lite om det vandalske språket utover at det var austgermansk, og i slekt med gotisk. Ein kjenner berre nokre få personnamn frå språket. Eit fragment av vandalsk kan vere gitt att i eit latinsk verk om krigen mot germanarane; her finn vi orda «eils» (krigsropet 'heil') og «scapia matzia ia drincan» ([lat oss] 'skaffe mat og drikke').

## Kjelder:
Burgundisk

**Burgundisk** er eit utdøydd austgermansk språk som blei brukt av burgundarar i Burgund i søraustlege Gallia så seint som 400-talet.

Ein veit lite om språket. Det er skrive ned nokre personnamn på burgundarar, og ein del dialektord som ein framleis nyttar i området i moderne tid, kan vera avleidde frå det gamle burgundiske språket, men det er ofte vanskeleg å skilja desse frå germanske ord av anna opphav.
Shah Deniz-feltet

**Shah Deniz-feltet** er det største naturgassfeltet i Aserbajdsjan. Det ligg sør i Kaspihavet, utanfor kysten av Aserbajdsjan, om lag 70 km søraust for Baku på ei djupne på om lag 600 m. Feltet dekkjer om lag 860 km². Shah Deniz-gassen og kondensatfeltet vart oppdaga i 1999. Det fører gass til Europa utan å gå gjennom land som Russland og Iran, som vert rekna som politisk utstabile. av somme for å få i stand Nabucco-røyrleidningen.

## Eigarskap
Shah Deniz-feltet vert operert av BP som eig 25,5%. Andre partnarar er Statoil (25,5%), SOCAR (10%), Total S.A. (10%), LukAgip, eit interessentskap med Eni og LUKoil (10%), OIEC (10%) og TPAO (9%).

## Reservar
Shah Deniz-reservane er estimert til å innehalde mellom 1,5 milliardar tønner til 3 milliardar tønner olje tilsvarande 50 til 100 milliardar kubikkmeter gass. Gassproduksjonen ved oppstarten i 2005 vart estimert til om lag 7 milliardar kubikkmeter årleg. Shah Deniz-feltet inneheld òg gasskondensat i overkant av 400 millionar kubikkmeter. 

## Røyrleidning
Den 692 km lange Sør-Kaukausus-røyrleidninga, som kom i drift frå slutten av 2006, transporterer gass frå Shah Deniz-feltet i den aserbajdsjanske sektoren av Kaspihavet til Tyrkia via Georgia. 

Det tilknytte kondensatet vert blanda med olje frå ACG-feltet og transportert til Tyrkia via Georgia langs Baku–Tbilisi–Ceyhan-røyrleidninga.

## Nyare utvikling
Shah Deniz-systemet starta å produsere gass mot slutten av desember 2006, tre månader seinare enn venta, men vart tvungen til å stenge ei kort stund i januar 2007. Dette medførte at Georgia måtte kjøpe naudgassforsyningar frå Russland til marknadspris. Georgia håpte at produksjonen frå Shah Deniz ville gjere landet mindre avhengig av Russland når det kom til energi og politikk.

I juli 2007 var gassanlegget på Sangachalterminalen fullt operasjonelt, der all gassen frå Shah Deniz vart prosessert.

Shah Deniz trinn 2 er no godkjend. Dette prosjektet omfattar ei ny gassplattform, undersjøiske brunnar og utviding av gassanlegget på Sangachalterminalen, til ein estimert kostnad på minst $10 milliardar.

## Sjå òg
*Azeri-Chirag-Guneshli
*Umid-feltet
*Shafag-Asiman
*Nakhichevan-feltet

## Kjelder

**Denne artikkelen bygger på «[[:en:Shah Deniz gas field|Shah Deniz gas field]]» frå ,  den 17. desember 2010.* 
*** oppgav desse kjeldene:*


## Bakgrunnsstoff
* Shah Deniz på Rigzone 
* Shah Deniz på Offshore Technology
Fylkesveg 349 i Rogaland

:*Sjå òg [[fylkesveg 349|fylkesveg 349 (fleirtyding)]]*.
**Fylkesveg 349 i Rogaland** (Løwenstrasse) går mellom Stokka og Forussletta i Sandnes kommune. Vegen er 2 km lang.

## Kommunar og knutepunkt

*  Forusbeen
* 
* 
*  Forussletta

## Bakgrunnsstoff
Fylkesveg 349

**Fylkesveg 349** finst i fleire fylke i Noreg:

*Fylkesveg 349 i Nord-Trøndelag
*Fylkesveg 349 i Rogaland
*Fylkesveg 349 i Troms
Fylkesveg 329 i Rogaland

:*Sjå òg [[fylkesveg 329|fylkesveg 329 (fleirtyding)]]*.
**Fylkesveg 329 i Rogaland** går mellom Soma og Bærheim i Sandnes kommune. Vegen er 1,1 km lang.

## Kommunar og knutepunkt

* Soma
*
* Bærheim

## Bakgrunnsstoff
Fylkesveg 332

**Fylkesveg 332** finst i fleire fylke i Noreg:

*Fylkesveg 332 i Aust-Agder
*Fylkesveg 332 i Hedmark
*Fylkesveg 332 i Nordland
*Fylkesveg 332 i Rogaland
*Fylkesveg 332 i Sogn og Fjordane, no Fylkesveg 5638
*Fylkesveg 332 i Troms
*Fylkesveg 332 i Østfold
Fylkesveg 330 i Rogaland

:*Sjå òg [[fylkesveg 330|fylkesveg 330 (fleirtyding)]]*.
**Fylkesveg 330 i Rogaland** (**Hovevegen**) går mellom Sentrum og Ganddal i Sandnes kommune. Vegen er 3,2 km lang.

## Kommunar og knutepunkt

* Sentrum,  Gravarsvegen til  Vatnekrossen,  Austråttbakken/Høylandsgata → 
*
* Ganddal →  → 

## Bakgrunnsstoff
Fylkesveg 334 (fleirtyding)

**Fylkesveg 334** finst i fleire fylke i Noreg:

*Fylkesveg 334 i Aust-Agder, no Fylkesveg 3814
*Fylkesveg 334 i Hedmark, no Fylkesveg 1974
*Fylkesveg 334 i Rogaland, no del av Fylkesveg 334
*Fylkesveg 334 i Sogn og Fjordane, no del av Fylkesveg 604
Code geass R2

**Code Geass R2** eller **Code Geass: Lelouch of the Rebellion** er ein japansk animeserie. 

Han handlar om Lelouch VI Britannia, som har fått ei spesiell gåve, Geass, som gjev han evna til å få kven som helst til å gjera kva som helst.
Lelouch har blitt hjernevaska. Han vil finne syster si, som han ikkje veit kvar er etter hjernevaskinga. Lelouch har funne ut kva livsoppgåva hans er, og gjer kva som helst for at akkurat dette skal gå i oppfylling.
Borger Hansson Ulveland

**Borger Hansson Ulveland** () var ein norsk gardbrukar og stortingsmann frå Øvre Eiker i Buskerud.

Far til Ulveland var gardbrukar på Lo i Øvre Eiker. Sonen kjøpte i 1811 av far sin garden Ulveland i same bygda. Han dreiv Ulvelandsgarden til 1853, då overtok han garden Steinset av svigerfaren og flytta dit, der han døydde 13 år seinare.

Ulveland var stortingsmann for Buskeruds amt 1833-37. I 1833 var han medlem av militærkomiteen, medan han i 1836 og på omframstortinget 1836-37 var medlem av Lagtinget og militærkomiteen. Som medlem av Lagtinget var han i 1836 med i riksretten 1836 mot Severin Løvenskiold. Frå 1837 til -57 var Ulveland medlem av heradsstyret i Øvre Eiker, ordførar 1846-48.

Han døydde på garden sin i Øvre Eiker i 1866.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Christopher Simonsen Fougner

**Christopher Simonsen Fougner** () var ein norsk gardbrukar, veg- og brubyggjar og stortingsmann frå Eiker i Buskerud.

Fougner overtok i 1818 halvparten av farsgarden i Eiker. Denne dreiv han fram til 1851. Han flytta då til garden Økern i Østre Aker, ein gard han hadde eigd sidan 1845. Fougner var oppteken av anleggsverksemd, bygde både vegar og bruer. Største bruene han bygde var dei ved Hønefoss og ved Vikersund. Han var medlem av Hole heradsstyre frå 1837 til -49, ordførar i fleire år.

Fougner representerte Buskeruds amt på Stortinget 1836-45 og 1851. Han var i 1836 medlem av budsjettkomiteen, 1836-37 av gasjekomiteen, 1839 av komiteen om stempla papir, 1839-45 av militærkomiteen. I 1851 var han medlem av Lagtinget og tollkomiteen. Elles var han medlem av skogkommisjonen av 1849.

Han døydde i Aker i 1869.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Borger Kristoffersson Hoen

**Borger Kristoffersson Hoen** () var ein norsk gardbrukar, ordførar og stortingsmann frå Øvre Eiker i Buskerud. Kristoffer Borgersson Hoen var far hans, Olaus Borgersen Fjerdingstad son hans.

Hoen var gardbrukar frå 1823 på Vollstad og frå 1827 på Hoen. Han kom med i det fyrste heradsstyret i 1838, og var medlem av dette fram til 1873. I åtte år var han ordførar. Elles forlikskommissær 1852-56 og i mange år styreformann i sparebanken.

Hoen var 3. representant frå Buskeruds amt på Stortinget i 1842. Han var då medlem av næringskomite nr 1. Også i 1845 møtte han på Stortinget, då som 1. varamann. Ved det høvet var han medlem av tollkomiteen.

Han døydde 1877 på garden sin i Øvre Eiker.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Olaus Borgersen Fjerdingstad

**Olaus Borgersen Fjerdingstad** () var ein norsk gardbrukar og stortingsmann frå Øvre Eiker i Buskerud. Borger Kristoffersson Hoen var far hans.

Han var gardbrukar på Fjerdingstad i Øvre Eiker. I 1853 kom han inn i heradsstyret og var i mange år ordførar. Fjerdingstad var stortingsmann 1871-76 for Buskeruds amt. Frå 1871 til -74 var han medlem av justiskomite nr 1, 1875-76 av justiskomiteen. I den andre stortingsbolken, 1874-76, var han også medlem av Lagtinget.

Han døydde på garden sin i Øvre Eiker i 1898.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Peder Martinsson Fadum

**Peder Martinsson Fadum** () var ein norsk gardbukar og stortingsmann frå Øvre Eiker i Buskerud.

Fadum var fødd på garden Horgen i Øvre Eiker, der faren var gardbrukar. Noko seinare flytta faren til Fadum i Sem i Vestfold og var gardbrukar der. I yngre år var han elev på borgarskulen i Tønsberg, vart så gardbrukar på farsgarden. Frå 1854 var han i tillegg arbeidsstyrar ved telegrafanlegg.

Fadum var ordførar i heradsstyret og medlem av forlikskommisjonen i Sem. Han var stortingsrepresentant frå Jarlsberg og Larviks amt 1851-58. I 1851 var han medlem av konstitusjonskomiteen og arbeidarkomiteen, 1854 og 1857 av vegkomiteen. 

Fadum døydde i Sem i 1876.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Peder Anderssen Sønju

**Peder Anderssen Sønju** () var ein gardbrukar og stortingsmann frå Øvre Eiker i Buskerud.

Far hans var gardbrukar på Sønju. Sjølv kjøpte han grannegarden Håve av far sin i 1858 og dreiv denne, i 1866 overtok han også Sønju. År 1872 flytta han til garden Guterud i Nore og dreiv denne. Han fungerte som lensmann i Nore 1874-76, fast tilsett i stillinga 1887-1903.

I to år var han medlem av formannskapet i Eiker og 1879-87 i Nore, seks av åra var han ordførar i Nore. Elles var han fire år styreformann i Nore Sparebank og medlem av forlikskommisjonen frå 1877. Han var styremedlem av amtet sitt landbruksselskap og hadde mange andre verv.

Sønju var 1883-85 4. representant og 1892-94 3. representant på Stortinget. Han vart vald for Buskeruds amt og partiet Venstre. I den fyrste perioden var han medlem av jarnbanekomiteen, medan han i den andre perioden var medlem av Lagtinget, landbrukskomiteen og valkomiteen.

Sønju døydde 1903 på garden sin i Nore.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Nilssen Gubberud

**Hans Nilssen Gubberud** () var ein norsk gardbrukar og stortingsmann frå Modum i Buskerud. Nils Hilsen var bror hans.

Gubberud var frå garden Brekke i Modum, der far hans var gardbrukar. Sjølv gifta han seg i 1811 til garden Gubberud i heimbygda. Lokalt hadde han mange tillitsverv. Han var stortingsmann 1824-28 for Buskeruds amt. I 1824 var han medlem av komiteen om gasjar, pensjonar, budsjett og skattestell, 1827 av komiteen om budsjett- og skattestell, og i 1828 av komiteen om bidrag til ministerkassa.

Han døydde på garden sin i Modum i 1835.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Auen Gregersen

**Auen Gregersen** () var ein norsk gardbrukar, kontorist og stortingsmann frå Modum i Buskerud.

Far til Gregersen var gardbrukar på Sønsteby i Modum. Sjølv tok han over Sønsteby etter faren, men frå 1828 var han gardbrukar på storgarden Modum. I 1837 vart han vald til den fyrste ordføraren i Modum herad, eit verv han hadde i mange år. Perioden 1841-60 var han sparebankdirektør.

Gregersen var 2. representant frå Buskeruds amt på Stortinget i 1848, medlem av næringskomite nr 1. Elles tida 1845-58 var han frå 1.-4. varamann ved vala til Stortinget.

I 1860 slutta Gregersen som gardbrukar og byrja som kontorist for baronen Gudbran von Gregersen i Budapest i Ungarn. Han døydde i Budapest i 1876.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Kristian Nilssen Hervik

**Kristian Nilssen Hervik** () var ein norsk gardbrukar og stortingsmann frå Modum i Buskerud. Han var far til Lauritz Hervik.

Far hans var gardbrukar, og han tok sjølv over farsgarden i 1836. Han dreiv denne til 1883. Hervik var medlem av heradsstyret 1838-73, ordførar 1852-65. Elles var han forlikskommissær 1838-78 og sparebankdirektør 1841-80.

Hervik representerte Buskeruds amt på Stortinget frå 1851 til 1860. I 1851 var han medlem av justiskomite nr 1 og lovkomiteen, medan han i 1854, 1857, på omframstortinget 1858 og Stortinget 1859-60 var medlem av konstitusjonskomiteen. 2. mai 1860 vart han permittert grunna sjukdom.

Han døydde på garden sin i Modum i 1885.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Gudbrand Anderssen Sveås

**Gudbrand Anderssen Sveås** () var ein norsk gardbrukar frå Modum i Buskerud.

Sveås var son av ein gardbrukar i Modum. Han kjøpte garden Nadtvedt i heimbygda, og dreiv denne sidan. I mange år var han medlem av heradsstyret, ei tid som ordførar. Elles var han med i forlikskommisjonen og han var sparebankdirektør.

Sveåas var 4. representant frå Buskeruds amt på Stortinget 1874-76. I 1874 var han medlem av næringskomite nr 1, 1875-76 av vegkomiteen.
 
Han døydde ugift på garden sin i Modum i 1899.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Differensialrekning

**Differensialrekning** er den greina innan matematikken som omhandlar endringar, t.d. auke eller minking av ein matematisk funksjon. Dersom eit fenomen eller ein storleik endrar seg over tid, kan ein ved hjelp av derivasjon visa kor raskt og i kvar retning endringa skjer, generelt og til eit kvart tidspunkt. Differensialrekning vart utvikla av Gottfried Leibniz og Isaac Newton.

Den deriverte til ein funksjon kan enkelt forklarast som den momentane endringa til funksjonen, også kalla stigningstalet. 

## Differensialet
Eit differensial er ei uendeleg lita endring i ein variabel. Om ein tenkjer seg ein graf. vil differensialet vera endringa i berre eitt punkt på kurva til grafen. Med ei uendeleg lita endring, oppnår ein at ein kan sjå vekk frå kurvekvalitetane i ein funksjon, og ein står att med den momentane endringa til funksjonen. Dette medfører at ein ved derivasjon og integrasjon kan finna heilt nøyaktige verdiar for ulike storleikar og eigenskapar ved funksjonen. 

I tillegg kan ein ved differensialrekning gjennom enkle operasjonar kan finna omtrentlege verdiar for funksjonar som er kompliserte å rekna ut eksakte verdiar for. I våre dagar er ikkje denne sida av differensialrekning like viktig, fordi datamaskinar og -program kan gjera slike operasjonar heilt nøyaktig, raskare enn eit menneske kan utføra numeriske, omtrentlege metodar.

## Derivasjon
For ein grafisk framstilt funksjon, vil den deriverte gje stigninga til tangenten til kurva, i alle punkt på kurva. Ein meir presis definisjon gjev først ein tilnærma verdi for stigninga i funksjonen f(x) som ein sekant mellom punkta (x_0,f(x_0)) og (x_0+\Delta x,f(x_0+\Delta x)). Denne sekanten vil ha stigningstalet \frac{f(x_0+\Delta x)-f(x_0)}{\Delta x}. 

Når endringa (\Delta x) i den frie variabelen nærmar seg null, vil stigningstalet til sekanten nærma seg stigningstalet til kurva i punktet (x_0,f(x_0)), og den deriverte er dermed definert som grenseverdien
: \lim_{\Delta x\rightarrow 0}\frac{f(x_0+\Delta x)-f(x_0)}{\Delta x}

Ein vil no lett sjå at denne teoretiske endringa i x-verdien vert uendeleg lita og dermed er differensialet til x, og at endringa til f vert differensialet til f. I differensialrekninga vert den deriverte ofte skriven som \frac{d}{dx}, der d står for differensial. I dømet med f(x) som avhengig variabel, vil ein i så fall gje den deriverte som \frac{df(x)}{dx}.

Dersom den deriverte til ein funksjon vert derivert, får ein den *andrederiverte* eller *dobbelderiverte*. Ved å tolka dei deriverte av første og andre orden, kan ein finna ut korleis funksjonen oppfører seg.

## Differensiallikningar
Ei differensiallikning er ei likning der dei ukjende er funksjonar og der den deriverte til funksjonane er med i likninga. \frac{dy}{dx}+2y=\frac{3x}{2y} er eit døme på ei slik likning, der y er ein funksjon av x. 

## Kjelder
*
*
Hans Pedersen Herrefosser

**Hans Pedersen Herrefosser** () var ein norsk gardbrukar og og stortingsmann frå Lier i Buskerud.

Herrefosser var fødd i Lier, voks for størstedelen opp på farsgarden i Røyken. I 1833 kjøpte han garden Herrefosser i Rakkestad og dreiv denne sidan. Han var medlem av heradsstyret i Rakkestad frå 1838 til -60, ordførar 1840-41 og 1846-47. I åtte år var han varaordførar og hadde elles andre kommunale verv.

Han var 3. representant frå Smaalenenes amt på Stortinget i 1842. Der var han medlem av komiteen for budsjett og skattestell. I 1845 var han 4. varamann til Stortinget.

Han døydde på garden sin i Rakkestad i 1869.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Even Tolleivsson Nubberud

**Even Tolleivsson Nubberud** () var ein norsk gardbrukar og stortingsmann frå Sigdal i Buskerud.

Even Tolleivsson var fødd på garden Rolstad i Sigdal. Ved folketeljinga 1801 budde han på garden, som den eldre broren hans hadde teke over, sjølv var han «Kleinsmed og arbejder for dagløn». Sidan gifta han seg med enkja Live Torsteinsdotter (1762–1840) på garden Nubberud i Sigdal og var gardbrukar på Nubberud fram til han døydde.

Even Nubberud var 1. representant frå Buskeruds amt på Stortinget 1821 og omframstortinget 1822. Han var medlem av fire komitear, der i mellom om skysslova. Både til Stortinget 1815-16 og 1818 vart han vald til 1. varamann.

Han døydde på garden sin i Sigdal i 1859.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* 
## Notar
Asle Madssen Strand

**Asle Madssen Strand** () var ein norsk gardbrukar, trelasthandlar og stortingsmann frå Sigdal i Buskerud. Han var far til Truls Aslesen Strand, medan Reiulf Madssen Strand var bror hans.

Far hans var gardbrukar i Sigdal. Sjølv tok han over farsgarden i 1853 og dreiv han i lang tid. I tillegg dreiv han handel med trelast. Han var medlem av heradsstyret i mange år, ordførar 1858-59 og 1862-65. Elles var han medlem av forlikskommisjonen og sparebankdirektør 1855-64.

Han representerte Buskeruds amt på Stortinget 1865-66, 1868-69 og 1874-76. På alle tingsamlingane var han medlem av militærkomiteen.

Han døydde på garden sin i Sigdal i 1902.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Storkyro

**Storkyro** (finsk **Isokyrö**) er ein kommune i landskapet Österbotten i Finland. Kommunen har cirka 5 000 innbyggjarar og eit areal på 357,63 km² der 2,92 km² er vatn. Storkyro er ein finskspråkleg kommune som grensar til kommunane Ilmajoki, Laihela, Lillkyro, Vörå-Maxmo, Kauhava og Seinäjoki.

Tettstaden Storkyro ligg ved Kyro älv (finsk *Kyrönjoki*). Ved Napo (finsk *Napue*) rundt 2 km oppover elva frå tettstaden stod eit avgjerande slag under den store nordiske krigen i 1714. Den svenske generalen Carl Gustaf Armfeldt leid her eit knusande nederlag overfor dei russiske styrkane, og Finland vart etter dette under russisk kontroll fram til freden i Nystad i 1721. I 1920 vart det reist eit minnesmerke over slaget i Napo.

Storkyro Gamla kyrka er kjend for veggmåleria sine.

 

## Kjelder

**Denne artikkelen bygger på «[[:nb:Storkyro|Storkyro]]» frå ,  den 18. desember 2010.*  
 

## Bakgrunnsstoff
*Napo i Uppslagsverket Finland
Mecklenburg

**Mecklenburg** er eit gammalt riksterritorium i det nordlege Tyskland, med si eiga historie og kultur, som i dag utgjer den vestlege delen av delstaten Mecklenburg-Vorpommern.

## Geografi

Mecklenburg grensar i vest til Schleswig-Holstein og Niedersachsen, i sør til Brandenburg og i aust til Vorpommern. Naturlege grenser utgjer Austersjøen i nord, Elbe i sørvest og dei tre elvane Recknitz, Trebel og Pene i aust.

Dei største byane i Mecklenburg er Rostock, Schwerin, Neubrandenburg og Wismar. Mecklenburg er forholdsvis tynt folkesett. Dei viktigaste næringane er landbruk, turisme og to universitet. Industrien er avgrensa til einskilde skipsverft i Rostock og Wismar. Det har gode kulturelle og økonomiske samband til naboane i Austersjøområdet. Det er ferjesamband til Danmark, Sverige, Finland, Litauen og Russland.

## Historie
Namnet Mecklenburg (*Mikelenburg*) opptrer første gongen i kjelder frå året 995. Det var då ei slavisk borg i det noverande Dorf Mecklenburg ved Wismar, og tydde «store borga». Namnet vart i den følgjande tida brukt av den slaviske fyrsteslekta som herska i området.

Frå 1352 var det eit hertugdømme under namnet Mecklenburg-Schwerin innanfor Det tysk-romerske riket.

## Utdanning
I Mecklenburg ligg Universität Rostock (grunnlagt 1419), det eldste universitetet i Nord-Europa. Dessutan finst det i Rostock ein høgskule for musikk og teater.

## Språk
Mecklenburgs språk blir kalla Mecklenburger Platt, og er ein austnedertysk dialekt. Det blir likevel brukt hovudsakleg høgtysk.

## Kjelder

**Denne artikkelen bygger på «[[:nb:Mecklenburg|Mecklenburg]]» frå ,  den 18. desember 2010.* 
*** oppgav desse kjeldene:*
** *Die Mecklenburg, der Orter der dei Land seinen Namen gab.* Ulrike Sommar, Kai Homilius Verlag, Berlin 1996, ISBN 3-931121-14-3, (Leseprøve )
Oscar Mathisen

**Oscar Wilhelm Mathisen** () var ein norsk skøyteløpar som representerte Kristiania Skøiteklubb.

Han vart verdsmeister i 1908, 1909, 1912, 1913 og 1914, europameister i 1909, 1912 og 1914 og noregsmeister i 1907, 1910, 1912, 1913 og 1915. Han vart òg kåra til «profesjonell verdensmeister» etter løp mot amerikanaren Bobby McLean i Kristiania 1920 (vann tre av fire løp). Mathisen må reknast som Norges største skøyteløpar gjennom tidene.

## Karriere
Oscar Mathisen voks opp i arbeidarbydelane Vaterland og Vika i Kristiania, som den yngste av sju søsken. Broren Sigurd deltok i VM frå 1902, og vart verdsmeister 19 år gammal i 1904. Oscar starta i løp så snart familien fekk råd til to par skøyter, og slo nesten med ein gong igjennom. Oscar måtte pantsette premiar for å klare seg økonomisk, og da pantelånaren utlyste premiane for sal, vart Mathisen diskvalifisert for profesjonalisme. Han nytta karantenesesongen 1911 til å  tileigna seg ny svingteknikk, introdusert av russarane i 1910. 

Frå 1912 var Oscar «uslåeleg», og forbetra samtlege verdsrekordar. 1500-meterrekorden frå 1914, 2.17,4, vart først tangert i 1936 og slått i 1937.  Hans siste 500 m-rekord (43,7 frå 1914) stod i 14 år. Rekorden på 1000 m frå 1909 (1.31,8 i Davos) stod i 21 år. Rekorden på 10 000 m (17.22,6 på Frogner i 1913) vart ikkje underskriden før i 1928. Mathisen toppa Adelskalenderen frå 1. februar 1909 til 11. januar 1930.

Frå 1916 konkurrerte han som profesjonell i USA . Etter sigeren over McLean i Kristiania 1920 deltok han berre sporadisk i konkurransar; sist i Davos i 1929 då han underskreid gjeldande verdsrekordar på 500 og 1000 m. Han gjekk oppvisingsløp og deltok i trening med yngre løparar fram til krigen, og Mathisens sportsforretning i Pløens gate var ein møtestad for norske og utanlandske løparar. I yngre år konkurrerte Oscar Mathisen òg i stup og sykling.

Nivåhevinga som følgde av konkurransen mellom Mathisen og russarane, i tillegg til den enorme populariteten Mathisen naut i Noreg, «attreiste» skøytesporten etter ein nedgangsperiode i starten av hundreåret. Oscar Mathisen utgav sjølvbiografien *Mitt livs løp* i 1946. I 1954 skaut han kona si, Sigrid Mathisen, før han skaut også seg sjølv. Kona hadde i lengre tid vore psykisk sjuk, men hadde heile tida budd heime der mannen tok seg av henne. Sjukdommen gav seg seg mellom anna utslag i at ho gjekk og handla på krita i ymse forretningar i Oslo. Med unntak av Dagbladet lèt all norsk presse vere å melde om korleis Mathisen og kona døydde.

Utanfor Frogner stadion er det reist ein statue av Oscar Mathisen, laga av Arne Durban. Dei årlege Oscarløpet og Oscarstatuetten vart instituert til hans ære.

## Personlege rekordar
*500 m - 43,0
*1000 m - 1.31,1
*1500 m - 2.17,4
*3000 m - 5.25,0
*5000 m - 8.36,3
*10 000 m - 17.22,6

**Denne artikkelen bygger på «[[:no:Oscar Mathisen|Oscar Mathisen]]» frå ,  den 18. desember 2010.*  
 
## Referansar

## Bakgrunnsstoff
*Om Oscar Mathisen på SkateResults.com 

## Kjelder
*Oscar Mathisen: *Mitt livs løp*, Dybwad, Oslo, 1946
Karl VI av Det tysk-romerske riket

**Karl VI** () var keisar av Det tysk-romerske riket frå 1711 til han døydde i 1740. Han var han den andre sonen til Leopold 1., og veslebror til Josef 1., som han etterfølgde.

Karl streva alt i 1700 etter den spanske trona i den spanske arvefølgjekrigen, men med freden i Rastatt 1714 måtte han oppgje det. Han gifta seg med Elisabeth Kristine av Braunschweig-Wolfenbüttel, som hen fekk to born med, Maria Teresia i 1717 og Maria Anna i 1718. Han arbeidde for å få dottera Maria Teresia anerkjend som etterfølgjaren sin i dei austerrikske landa, noko han lukkast med den pragmatiske sanksjon i 1713. Då Karl døydde i 1740 utløyste dette den austerrikske arvefølgjekrigen, som plaga etterfylgjaren hans, Maria Teresia, i åtte år.

Karl VI var den siste av den habsburgske mannslinja.
Wien-traktaten i 1719

**Wien-traktaten** var ein avtale signert i 1719 mellom Georg I av Storbritannia, August den sterke og keisar Karl VI av Det tysk-romerske riket som hadde som mål å redusere grensene til Russland til slik dei hadde vore før den store nordiske krigen. Under krigen hadde Russland erobra Svensk Estland, Livland og Ingermanland i Baltikum frå Det svenske imperiet. Dette markerte starten på Russland som ei stormakt i europeisk politikk, medan det var slutten for Sverige som stormakt. 

## Kjelder
*
Gudbrand Trulsson Kjekstad

**Gudbrand Trulsson Kjekstad** () var ein norsk gardbrukar og stortingsmann frå Norderhov i Buskerud.

Kjekstad var frå storgarden Hønen i Norderhov. Attåt allmugeskulen fekk han privatundervisning av klokkkaren, seinare gjekk han på pensjonatskule hos soknepresten i Norderhov. Peter Christen Asbjørnsen og Jørgen Moe var mellom skulekameratane hans. Han var gardbrukar på garden Frog i heimbygda, men gifta seg i 1837 til garden Kjekstad i Røyken og flytta dit. Han vart omtala som ein særleg interessert bonde, sådde kløver og timotei og dreiv med vatning av engene. På garden bygde han mylne, sagbruk og tjørebrenneri.

Kjekstad var ordførar i Røyken i mange år, og var forlikskommissær fram til 1868. Han representerte Buskeruds amt på Stortinget i 1845 og 1848. Fyrste gongen var han medlem av justiskomite nr 2, siste gongen konstitusjonskomiteen.

Han døydde på garden sin i Røyken i 1872.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Olaus Olsen Færden

**Olaus Olsen Færden** () var ein norsk gardbrukar og stortingsmann frå Norderhov i Buskerud.

Far hans var gardbrukar og kyrkjesongar i Norderhov. Sjølv gjekk han Asker seminar, eksamen 1844. 1845-46 var han lærar i heimbygda. I 1847 kjøpte han garden Hverven og dreiv denne i lang tid. Han var medlem av heradsstyret frå 1854 til 1894, ordførar 1856-69, 1872-75 og 1893-94. Vidare var han presten sin medjelpar i ei rekke år, forlikskommissær og sparebankdirektør. Han var òg formann i heradet sin matrikkelkommisjon.

Færden representerte Buskeruds amt 1859-69 og 1874-76. Både 1859-60 og 1862-63 var han medlem av protokollkomiteen, 1862-63 var han elles medlem av matrikkelkomiteen og jarnbanekomiteen. Medlem av bankkomiteen 1865-66, 1868-69 og 1874, av Lagtinget 1868-69 og 1874-76, samt 1875-76 av budsjettkomiteen og valkomiteen. Elles var han medlem av fleire kongelege kommisjonar, så som om skyss- og diettlova, om forpakting av embetsgardar 1869, om skulestellet i byane 1871, og av tollkommisjonen av 1879.

På sine eldre dagar oppretta han eit legat på kr 50nbsp;000,- til ein barneheim.

Han døydde på garden sin i Norderhov i 1913.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Torkel Olsson Bjøre

**Torkel Olsson Bjøre** () var ein norsk gardbrukar og stortingsmann frå Krødsherad i Buskerud.

Bjøre var gardbrukar på farsgarden. Han var medlem av både heradsstyret, forlikskommisjonen og han var sparebankdirektør. I 1854 var han 3. representant frå Buskeruds amt på Stortinget. Medlem av kyrkjekomiteen. Til dei andre stortinga mellom 1851 og 1863 var han på frå fyrste til fjerde varamannsplass.

Han døydde på garden sin i 1862.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Reiar Nilsson Leir

**Reiar Nilsson Leir** (**Reiar Nilsen Leer**) () var ein norsk gardbrukar, ordførar, bankmann og stortingsmann frå Krødsherad i Buskerud.

Leir var på garden Bjørkerud i Krødsherad. Faren var gardbrukar og lensmann. Sjølv tok han over garden Bjørkerud, men flytta i 1868 til slektsgarden Leir og dreiv denne. Han var kjend som ein flink skogmann. Leir var medlem av Sigdal heradsstyre, ordførar i fleire år. Elles var han forlikskommissær 1886-97 og sparebankkasserar i 20 år.

Leir representerte Buskeruds amt på Stortinget frå 1877 til 1888. I alle år var han medlem av konstitusjonskomiteen og frå 1883 også av Lagtinget. I 1883-84 var han medlem av riksretten mot Selmer-ministeriet.

Leir døydde på garden sin i Krødsherad i 1900.

## Kjelder
* * 
*
Erik Ellingsen Lundesgaarden

**Erik Ellingsen Lundesgaarden** () var ein norsk gardbrukar og stortingsmann frå Buskerud.

Lundesgaarden var fødd i Ådalen i Buskerud, der faren var gardbrukar. Sjølv skaffa han seg garden Lundesgaarden i Norderhov i 1790, og kjøpte seinare opp grannegarden. Den store garden dreiv han til han i si tid delte han mellom to av sønene.

Til Lunder kyrkje gav han i 1806 eit kyrkjeorgel i gåve. Etter at orgelet var innsett, møtte ein del bygdemenn opp med økser og jarnspett for å få fjerna orgelet. Lundesgaarden gjekk då inn avtale om at han, og ettermannen hans på garden, skulle koste gratis organist. Sonen hans, Elling Eriksson Lundesgaarden, var sidan organist i 30 år (1830-60).

Lundesgaarden var 2. representant frå Buskeruds amt på Stortinget i 1821 og omframstortinget i 1822. Han var i 1821 medlem av fire komitear, mellom dei om bergverkslova. Både i 1821 og 1822 var han medlem av Lagtinget. Under riksrettane 1821 og -22 vart han utskoten av den påklaga.

Han døydde på garden sin i 1843.

## Kjelder
* 
*
Gudbrand Eriksen Tandberg

**Gudbrand Eriksen Tandberg** () var ein norsk gardbrukar og stortingsmann frå Norderhov i Buskerud.

Tandberg var gardbrukar på farsgarden og trelasthandlar. Han deltok i lokalt styre og stell som forlikskommissær og mykje nytta kommunemann.

Tandberg var stortingsmann for Buskerud amt 1815-16, 1824 og 1827-28, siste gongen møtte han frå 3. juli 1827 som varamann. I 1815-16 var han medlem av seks komitear, der i mellom om bondestandens næringsfridom samt komiteen om sagbruk og utskiping. Han var i 1824 medlem av komiteen om berg- og stellet, 1827 om jord- og fedrift og om bank- og pengestellet, medan han på omframstortinget 1828 var medlem av reglementskomiteen.

Han døydde på garden sin i Norderhov i 1849.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Hurum

**Hans Olsen Hurum** () var ein norsk gardbrukar, ordførar og stortingsmann frå Hole i Buskerud.

Far til Hurum var gardbrukar på garden med same namnet. Sjølv gjekk han på Ringerike realskule i fem år og var 1865-67 styrar av skogsdrifta i Bangdalen i Nord-Trøndelag og sidan gardbrukar på Skamarka i heimbygda Hole. Han var medlem av heradsstyret i mange år, også ordførar. Elles var han medlem av tilsynskommisjonen for jarnbanene Kristiania-Drammen og for Randsfjordbanen.

Hurum representerte Buskeruds amt på Stortinget 1877-82 og 1889-91, heile tida medlem av jarnbanekomiteen. Han slo seg med i Høgre si stortingsgruppe.

Han døydde i 1922 på garden sin i Hole.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Asle Kristensen Hoffart

**Asle Kristensen Hoffart** () var ein norsk gardbrukar og stortingsmann frå Eggedal i Buskerud.

Hoffart var son av ein gardbrukar og lensmann. Sjølv vart han gardbrukar på Hoffart i heimbygda, dit han var gift. Han var elles trelasthandlar, samt medlem av heradsstyre og forlikskommisjon i Eggedal. I 1842 var han 2. representant frå Buskeruds amt på Stortinget, medlem av justiskomiteen. Både i 1836 og 1842 var han 1. varamann til Stortinget.

Han døydde på garden sin i Eggedal i 1861.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*